GiliGold/VAD_KnessetCorpus huggingface dataset:
חיים ביבס: אלי פונים, לי אין שום סמכות, אני יכול לקשקש עד מחר, כל הכבוד ועדת שפניץ, רשות המים, אישור לדירקטור, רוצה לצאת לקורס?
חיים ביבס: הוא צריך ללכת אליהם, הוא לא יכול לבוא אלי.
חיים ביבס: רבותי, אני אומר שאני רוצה להתנתק לגמרי, אני רוצה נתק מוחלט, המים הפרטיים כמו חברת חשמל, לא רוצה חיבור ובחיבור הזה, הניסיון של עשרה תאגידים, האוצר רוצה שהאחריות תהיה עלינו והסמכות תהיה שלהם, ואני אומר, רבותי, האוצר רצה לעשות מזה כסף, הוא עושה מזה הרבה כסף, קחו בבקשה את הסמכות והאחריות ביחד, קחו את הכל אליכם, ששר התשתיות, כמו שאמר קודם לכן בעצמו, האחריות עלי, הסמכות שלהם.
חיים ביבס: אני אומר, הכל שלהם, שהכל יהיה אצל השר אני אבוא אליו ואהנה ממנו.
יואל חסון: דיברת גם בשביל נשרי?
יוסי נשרי: אני אוסיף כמה משפטים קצרים.
יוסי נשרי: קודם כל בוא נסתכל , אנו כראשי שרות, יש חוק פקודות העירייה וזה למבקר שיודע את זה, מר גולן, סעיף 126 לפקודת העירייה אומר שראש העיר ינהל את ענייני העירייה אז אני לא כמו בדעה של חיים לעשות תאגיד ארצי אחד כי מי שצריך לנהל את משק המים זה ראש הרשות והגורמים שעובדים איתו במשק המים המקומי אם היו ברשויות כאלה ואחרות מחדלים כאלה ואחרים יש אלף דרכים לפקח איך עושים את עבודת תשתית כמו שצריך לא יכול להיות שבזמן מלחמה שיורדים טילים משבחים את ראשי הרשויות שיודעים לפעול ופעולים עם כל מערכת הביטחון כמו שצריך ולשים תשתיות מים אנו לא יודעים ?
יוסי נשרי: יודעים אז אם יש משהו שהוא יש לקוי אז צריך לתקן אותו אז חוק המים במדינת ישראל המים שייכים לציבור זה לא מים שמישהו באופן פרטי זה של כולנו ולכן כל ההלכה הזו שכל מה שאומרים שאין מים בוא נסתכל במסעות ישראל איפה היו איפה היו כל מתקני ההתפלה במשך שנים שלא הרימו אותם?
יוסי נשרי: היום הודיע פרופסור שני לפני שבוע בכנסת וגם מעל מסכי הטלוויזיה במדינת ישראל שמשבר המים נגמר ב"ה יש מספיק מים אפשר להשקות גינות.
יוסי נשרי: הוא הודיע לא אני הודעתי את זה אני רק שמחתי שהוא מודיע סוף כל סוף מה שאמרנו שהמחדל -
יואל חסון: יכול להיות שבכלל לא היה משבר, כי ברגע שהוא פרש נגמר המשבר.
יוסי נשרי: הוא ידע מתי לפרוש הוא פרש בשיא לכן אני מבקש אותך אדוני היו"ר הוועדה וגם מנציג ועדת הביקורת של המדינה תבדקו את הדברים כמו שאנו מבקשים לעומק ותראו לאן זה הולך אנחנו ברשויות סופגים את הטלפונים ואת תלונות הציבור וזה לא משנה תאגיד לא תאגיד הוא יותר טוב או פחות טוב, צריך להחזיר בחזרה את האחריות לרשות ועובדה שועדת ניסן הייתה אמורה לשבת היום איתנו עם נציגי השלטון המקומי ולחתום על מספר הבנות שהרשויות המקומיות יהיו רשויות עצמאיות לא יהיה מס חברות לא יהיה מס על הדיבידנד החוזים יהיו חוזים משותפים שהרשות תוכל להפעיל אותם יחזרו בחזרה לגביה משותפת עם הרשות נחסוך את המיליוני שקלים שמבזבזים בבול כפול לאזרח, בשביל מה צריך את זה, המוקד מוקד משותף, משרדי התאגיד יהיו בתוך משרדי העירייה, בשביל מה כל הביזור הזה?
יוסי נשרי: ריבענו את כמות העובדים שעובדים שם, לא שילשנו, מצוות של חמישה אנשים הפכנו לשמונה עשרה איש וזה טמטום אחד גדול, והכסף הזה בסוף לאן הולך ?
יוסי נשרי: לאוצר.
יואל חסון: שכחת את המע"מ גם.., מי אתה?
עודד פיקסלר: ראשית לנושא משבר המים, לצערי משבר המים קיים ולהוציא דברים מהקשרם ולהתייחס -
יואל חסון: אל תיכנס לזה, תתייחס נקודתית לנושא התאגידים.
עודד פיקסלר: דבר שני, אנחנו תומכים בזה שביקורת המדינה תבקר גם את תאגידי המים, תומכים בזה בכל לב.
עודד פיקסלר: לנושא התאגידים רשויות אנחנו כן פשוט רשות המים אומרת שצריך לצמצם את מספר התאגידים אמר ראש העיר נשרי דבר נורא פשוט יש יותר מידי מנהלים ועובדים ולמה יש כי יש יותר מידי תאגידים לכן צריך לצמצם את מספר התאגידים .
יואל חסון: צמצום התאגידים יביא להוזלת מחירי המים?
עודד פיקסלר: בודאי, יש כחמישה עשר אחוז הוצאות מינהלה ככל שיצומצמו וזה בתעריפי המים ככל שיצומצמו מספר התאגידים בהחלט יצומצם הוצאות המנהלה.
עודד פיקסלר: אני רוצה להגיד כמה מילים על התעריפים.
עודד פיקסלר: מערכת המים בישראל היא מהמערכות המורכבות בעולם אנחנו מוליכים מים מהכינרת ועד הדרום אנו שואבים מעומק של קילומטר ופלוס מים אנחנו מתפילים מים במחירים שיא עולמי היום המתקן האחרון שלנו שהתחלנו לבנות אותו הוא שני שקלים לקוב אבל אסור לשכוח שהשני מיליון קוב שנתפיל בשנת 2013 הוא גודל של שני מיליארד שקל עכשיו הממשלה החליטה כהכנסת החליטה הצביעה גם כן שכל הוצאות המים יהיו על האזרח שמשלם את התעריף ברגע שהיא החליטה אנחנו מיישמים את הדבר הזה.
עודד פיקסלר: עכשיו, נכון יש סבסודים צולבים אף אחד לא היה רוצה שבירושלים בגלל שצריך לשאוב את המים לגובה של שמונה מאות מטר ישלמו יותר מאשר בתל אביב ששם יכולים לשאוב מקידוחים של ארבעים מטר ברור שהעלות בתל אביב יותר נמוכה מירושלים יותר מזה אני לא מתחבא גם מסבסדים את החקלאות בחצי מיליארד שקל לשנה מי מסבסד?
עודד פיקסלר: תעריפי המים יכולה הממשלה להחליט הממשלה והכנסת יכולים להחליט לא נותנים לזה תקציב, יתנו לזה תקציב ירדו תעריפי המים.
יואל חסון: אבל אדוני מה היום לגבי הממצאים שראינו אבל מה בכלל היכולת שלך המעורבות שלך על דרת התנהלות התאגידים בכלל אם בכלל?
עודד פיקסלר: הנושא הוא לא תאגידים מערכת המים במדינת ישראל ואנו מדברים פה על מערכות המים הפרטיות על מים על צריכה משותפת של בתים פרטיים או בתי מגורים פרטיים מעבר לשעון של התאגיד אנחנו מדברים על השעונים הפרטיים של אותם תושבים שהם נבדקים ומבוקרים עי מכון התקנים מכון התקנים עשה דבר והיפוכו מצד אחד הוא נותן תקן ומצד שני הוא עושה בודק בתחקיר משהו שמנוגד לתקן שהוא עשה אנחנו בודקים את זה מקצועית כמו שאמר כבוד השר אם עזרה של מכון גרנד של הטכניון עם עזרה מקצועית של מהנדס מומחה תוצאות ראשונות יהיו בסוף החודש הזה.
חיים ביבס: בעקבות תחקיר כלבוטק הגיעו גם אלינו הרבה מאד תביעות ייצוגיות זו הסיבה שאנו לא ממהרים לחתום ועדת ניסן אנחנו ביקשנו מהמדינה שתתחייב במכתב שיפוי על כל התביעות האלה כי זה אחריות שלהם התאגידים זה הם זה לא אנחנו.
יואל חסון: אז למה בעצם תובעים אותך?
יואל חסון: אם אתה לא התאגיד .
חיים ביבס: כי בסופו של דבר איך אמר השר?
חיים ביבס: אחריות וסמכות מחפשים את הסמכות אז התביעה מגיעה גם לשם וגם אלינו ובנושא הזה אנחנו עומדים כי יש פה מאד הרבה תביעות ייצוגיות ואנחנו רוצים ואני עומד על זה אני מתקשר לכל משרד שפונה ואני אומר תכניסו את רשות המים לתוך הדבר הזה לא יכול להיות שגוף נפרד שהם לא שייכים בכלל לא יכול להיות.
יואל חסון: למה אתם לא מתארגנים ביניכם אומר פה מר גולן את פקודת העיריות שקובעת שעדין אספקת המים זה ראש הרשות.
ישראל עינב: אני אענה.
ישראל עינב: קודם כל אני רוצה להבהיר בצורה שאינה משתמעת לשתי פנים, למרות שראשי העיריות כמובן יודעים את זה, האחריות והסמכות הם על תאגיד המים, לא על הרשות, לא בקשנו שיתוף ואין לרשות המקומית כיום שום – נקודה שנייה, מי שלחץ, אני הקמתי את התאגידים, מי שעמד על כך שיקומו חמישים תאגידים זה ראשי הרשויות, אם זה היה תלוי בי היו קיימים חמישה, שבעה, שנים עשר.
חיים ביבס: למה אתה פוחד מאחד?
חיים ביבס: תגיד פעם אחת.
ישראל עינב: לכן עמדת משרד התשתיות, כפי שכבוד השר אמר, ורשות המים ועמדתי המקצועית חד משמעית אני אומר לך את זה, גם בשמם של המנכ"לים של התאגידים שיאבדו את משרותיהם, אנו בעד הפיכת חמישים תאגידים לעשרה תאגידים תלוי רק בראשי השלטון המקומי ואני מאד אשמח אם הכנסת ואתה גם בדברי הפתיחה שלך כמו שאמרת תביא לכך שיכפו על ראשי השלטון המקומי לאחד את התאגידים לא יכול להיות שמהצ'ק פוסט ועד לעכו מאה וחמישים מאה שבעים אלף תושבים יהיו חמש חברות לא צריך אף אחד, אף אחד לא ביקש את זה ואף אחד לא רצה את זה ולכן אם יהיה שיתוף פעולה ואני מקווה שדרך ועדת ניסן יהיה שיתוף פעולה אנחנו נצמצם לטווח של מספר חודשים את מספר התאגידים ובכך נגיע למספר חברות מאד יעילות.
ישראל עינב: מילה אחרונה על המערכת השלטונית, אנחנו עושים עוול עולנו לעצמנו אנחנו כל הזמן אומרים על חברי הכנסת ועל העיריות ועל משרדי הממשלה אנחנו מנהלים שלטון וכאשר אתה מנהל שלטון ונותן שרות לשבעה וחצי מיליון אזרחים, נכון יש לנו גם תקלות אני לא יודע איפה חיים ראש העירייה מעמיד את העירייה במארג השלטון גם העירייה זה שלטון אתה משרת את האזרח ואני משרת את האזרח ובוא לא נזרוק על עצמנו ביטויים של מערכת פושעת ושאר מיני בישין אנחנו נותנים שרות לא טוב מהעיריות כפי שאמרה היועצת המשפטית שלנו אני חוזר ואומר את זה המערכת שאנחנו ירשנו היא מערכת של העיריות ואני לא בא אליהם אגב בטענות לטוב ולרע אני מחזיק את המערכת הזו שלוש שנים הם החזיקו אותה חמישים שנה מישהו כנראה חשב שחמישים שנה –
יואל חסון: אתם חלק מהתהליך של הוועדה שהשר דיבר עליו השיפור והתיקון והייעול והבדיקות?
יואל חסון: השר התנצל מראש הוא עוזב.
חנוך מילוא: אני מנכ"ל תאגיד המים מיטב.
יואל חסון: לא קל היה לך השידור.
חנוך מילוא: לא היה קל.
חנוך מילוא: מיטב פתח תקווה, אלעד וכפר בר הרבה מאד דברים כאן.
חנוך מילוא: אני רוצה לחדד מספר דברים.
חנוך מילוא: אחד, אני חושב שבאמת התאגידים צריכים להיות כפופים לביקורת המבקר אין על זה ויכוח אני חושב שאני משקף את דעתם של כדי שיהיה מדויק מרבית המנכלים של התאגידים זה דבר אחד.
חנוך מילוא: דבר שני, אני רוצה להגיד אדוני כשהגישו תביעה ייצוגית נגד רעננה אתה יודע על מה על זה שעשר שנים לא החליפו שעוני מים שהחוק מדבר על חמש מה אשם התאגיד של רעננה?
חנוך מילוא: מהו אשם?
חנוך מילוא: אני היה לי זכות גדולה לשמש ארבע וחצי שנים ממלא מקום ראש עריית פתח תקוה ואני מדבר על נתונים לא על הערכות בפתח תקוה השקיעו במקרה הטוב עשרה מליון שקל בשנה בשדרוג מערכות רוב ההשקעה הייתה בשכונות חדשות מיטב משקיע היום בין ארבעים לחמישים מליון שקל בתשתיות אני יש לי שרות לקוחות שפתוח כל השבוע משמונה וחצי בבוקר עד שבע בערב כולל בימי שישי עד שתים עשרה כולל בערבי חג עד שתים עשרה וחצי.
חנוך מילוא: יש לי מחסן חרום שאין בשום מקום אחר כל מי שיש לו משבר מים פונים אלי שאני אשלח מיכליות ואמצעים.
חנוך מילוא: אני רוצה להגיד גם משהו על כלבוטק קודם כל חלק מן הממצאים של כלבוטק הם לא נכונים.
חנוך מילוא: אם זה מעניין אותך , אני יכול לתת לך נתונים.
יואל חסון: למה אתה לא תובע אותם דיבה?
חנוך מילוא: אין כאן שאלה של דיבה.
חנוך מילוא: לא דיבה אבל אני לא רוצה להיכנס לפרוט כי זה ייקח הרבה זמן.
חנוך מילוא: אין צורך.
חנוך מילוא: התוכנית של כלבוטק היא ההוכחה הניצחת שצריך תאגידי מים.
חנוך מילוא: כי רוב הממצאים ששם הי נבעו משתי סיבות אחד מכישלונות עבר של תאגידים של הרשויות המקומיות, שתיים מן העובדה שחלק גדול מהתאגידים הוקמו בשנה וחצי שנתיים אחרונות ובאמת לא היו מאורגנים כראוי שלא לדבר על כך שהיו מחדלים שזה לא בסדר אבל כאלה מחדלים אני מכיר גם ברשויות מקומיות בחיובי ארנונה בחיובי חינוך אני יכול לתת לך רשימה שלמה של דברים אז אני לא מצדיק לא את זה ולא את זה אבל אסור להוציא את הדברים מכלל פרופורציה ולכן אני חושב שהפתרון האמיתי הוא לכבד את החלטת הממשלה בכלל אני רוצה להגיד לך אני כאזרח במדינת ישראל אני מדבר ואני שירתי את מדינת ישראל רוב שנותיי אני לא יודע איזה מין דבר זה יש חוק תאגידי מים קורא שר הפנים לראשי הרשויות לא לכבד את החוק.
חנוך מילוא: יש החלטת ממשלה על הקמת תאגידים אזוריים לא מקיימים את ההחלטה ודנים כן אזוריים לא אזוריים אני חושב שהפתרון הנכון הוא לדאוג לכך שבמדינת ישראל ימצאו אך ורק תאגידים אזוריים לכפות את זה.
יואל חסון: מר דותן בבקשה.
רמי דותן: אני ראשית כל מצטרף לידידי חנוך ופתחת בדבריך לגבי כמות התאגידים שצריך לצמצם אני לוקח את עצמי דוגמא מכרמל חיפה אם ההקמה הפקודה הייתה שמנשר וטירת הכרמל מצטרפים אלי בסיכום שלי איתו ופעלתי מיידית ואמרתי לו תוך זמן מסוים איך אני פועל וממחר בבוקר קשה לקליטתם שני ראשי הרשויות לא רוצים ואין אף אחד שיכול לכופף להם את היד אף אחד הוא פשוט לא רוצה לשתף פעולה תודה רבה מה תעשה איתו.
רמי דותן: ולכן הכדור הוא בבנין הזה הוא לא באף מקום אחר ואז ניתן יהיה להגיע בהחלט לשבעה או שמונה או עשרה מרחביים או תאגידים כאלה ואחרים ואין לי ספק כמו שמישהו כבר הגדיר את זה שמחיפה ועד עכו יש ששה או שבעה תאגידים איזו הצדקה יש למוצקין יש תאגיד מים כל מוצקין זה רחוב אחד בחיפה אז מה אנחנו עושים?
יואל חסון: תודה רבה אני מודה לך מישהו רוצה בשורה הזו?
אלכסנדר למדון: אני מאד ותיק בנושא מים הייתי מנהל מחלקת תשתיות וגם היום וכל נושא מים בגבעתיים עם 55 אלף תושבים היו באחריותי.
אלכסנדר למדון: מה שרציתי להגיד
יואל חסון: יש לכם תאגיד היום?
אלכסנדר למדון: כן, הקימו תאגיד לאחרונה אני טיפלתי בנושא מים אני מטפל בנושא מים כבישים ותאורה במוסדות ציבור ואיכות הסביבה אני בעצם בוגר טכניון ויש לי שני מהנדסים שלושה שעשינו פרויקטים פחת מים בגבעתיים היה עד 3% זה לא פחת מצוץ מהאצבע זה לפי מדי מים מדווח לרשות המים.
אלכסנדר למדון: לגבי חיסכון במים קבלנו שלוש פעמים פרסים והפחת הזה הוא נמשך לאורך שנים מאז שעבדתי בגבעתיים מה שקרה עם הקמת תאגידים אני אגיד לכם כמו שאני רואה את זה, זה לא מדובר בגלל התפלה מחירי המים קפצו זה ממש לא זה כבר לא בן אדם וחצי זה כבר עשרים איש עושים את אותה עבודה וצריך לשלם משכורת וצריך לשלם גם פתאום עמלות מים.
יואל חסון: אז למה אתם לא עם תאגיד רמת גן?
חיים ביבס: מאיפה סגן, של מי של בר?
חיים ביבס: או של גבעתיים?
אלכסנדר למדון: אנחנו היום מדברים לצמצם תאגידים זה כמו שיסלחו לי כל הבדיחה הזו להכניס עז לתוך הבית ואחר כך לדון איך להוציא אותה בחזרה אז לפני שמצמצמים תאגידים היה אולי צריך לחשוב אם בכלל להקים אותם הרשויות לא אחראיות היה שם פחת עשרים אחוז הרשויות שהיו אחראיות וטיפלו במים אני למשל שואב מים כמעט שישים אחוז מאקוויפר ואני עושה התפלת מים כלומר הטיפול במים מעולה ומחיר מים היה סביר והיום מחיר מים בשמים כדי להחזיק תאגידים.
יואל חסון: אני הבנתי , טוב
אלכסנדר למדון: עוד נקודה חשובה, כלבוטק מה שהוא הראה תסלחו לי זה ממש לא גילוי אמריקה כל מהנדס עיר מתחיל מכיר את הכול.
אלכסנדר למדון: מכון התקנים לאורך שנים כל מערכת בבניה חדשה הוא אישר אותה כולם ידעו שמד מים שמסתובב אחורה הספירה לא כמו שהוא מתקדם קדימה יש פקודות שאומרות אסור שמים יחזרו לרשת כל הדברים האלה טופלו אותה רשות המים שלא פעם אחת הייתי פונה ומקבל תקציבים להנחת צנרת מים סירבה לממן על חוזרים עירייה הייתה מממנת התקנת חוזרים על חשבונה היום ברשות המים הקימו ועדה שתשקול שתבדוק ושימו לב אנחנו עושים דברים אנחנו ממציאים דברים ואחרי זה מבקרים אותם לגבי החלפת מדי מים כל מד מים שלא הוחלף עשר שנים עשרים שנה זה לא נגד התושב זה לטובתו זה עירייה מפסידה התביעה הייצוגית.
יואל חסון: כן בבקשה, מי אתה?
סאלח נאסר: אני מנכ"ל כפר הגליל תחתון, התאגיד שלי מאגד שבע רשויות מקומיות.
ישראל עינב: כדי שהפורום ידע, בגבעתיים לא השקיעו שקל בביוב שלושים שנה, שקל אחד בביוב שלושים שנה!
יואל חסון: אדוני , תודה.
סלאח נאסר: התאגיד שלי משרת מאגד בעצם שבע רשויות מקומיות כ71 אלף נפשות.
סלאח נאסר: גם היום במתקפה יש עוד שתי רשויות מקומיות שרוצות להצטרף לתאגיד אחת אזורית ואחת מקומית והבקשה הזו מונחת על שולחן הממונה.
סלאח נאסר: אנחנו באנו למצב מאד קטסטרופאלי אני היום מחבר כמעט מחצית מרשויות מקומיות שלא היו מחוברות לביוב שלא לדבר על מדי מים והקמה שאני עשיתי אני מצאתי שמונה מאות בתי אב שלא רשומים במערכת שלא קיבלו חשבונות מים עשרות שנים שלוש מאות בתי אב לא היה להם מדים בכלל לא היה להם מספרים לא היו משלמים מים לא הייתה להם הוצאה בשוטף של מים הדברים האלה התגלו ממש עם הקמת התאגיד אני חושב שהדברים שאנו עושים הם דברים עבודת קודש גם הרשויות המקומיות אגב אני לא יודע איך זה במקומות אחרים אני שומע מראשי רשויות שלנו מחמאות אני חיברתי חצי רשות אני היום יוצא בפרויקטים אנשים ששלמו היטלים מבקר המדינה יודע עליהם אני מברך על הכפפת התאגידים לוועדת הביקורת אני ראיתי גם החלטת מבקר המדינה שחייבה רשות להחזיר היטל ששולם לרשות שמונה שנים לפני ולא קיבלו שרות היום יש לי חמש או שש שכונות בכפר כנא שהוא ישוב של עשרים אלף תושבים שאני מחבר אותם ביוב היום שהם שילמו לרשויות את ההיטלים לא אלי.
יואל חסון: תודה,
אילן שמרת: אני רוצה מילה אחת ברשותך אני מנכ"ל תאגיד מי שבע בבאר שבע אני רוצה רק מילה אחת לומר לצערי אני כוכב לא בכלבוטק אני רוצה לומר לכל החברים הנכבדים פה ראשי ערים שאמרו לי שילמדו אותי איך אפשר לנהל תאגיד עם חמישה אנשים אין דבר כזה אין חיה כזו אני יכול לבוא ולומר לך אני קיבלתי תאגיד חשוב לי פה לומר אני קיבלתי תאגיד עם שמונים אלף מונים ביום שהגעתי היה לי דוח של העירייה שישים ושבעה אלף מהם ברי החלפה לא תרגיל של שש שנים אלא משנת 80-82, 90-94 את כל המונים האלה היינו צריכים להחליף מונים ראשיים לא היו שמדברים פה חברים מגבעתיים על שלושה אחוזי פחת זה סיפורי סבתא זה מצוץ מהאצבע באר שבע דיווחה כל החיים שלה על תשעה וחצי עשרה אחוז יש הספרות נמצאת זה נמצא בנציבות המים תבואו ותראו איך זה שהוקם תאגיד וביום שהוקם תאגיד יש 28% פחת למה?
אילן שמרת: כי יושבים ומחלקים את המים העודפים פשוט כותבים אותם על הגינון המקומי על כל מיני מקומות שלוש שנים אנו מחפשים רק את הגינון הציבורי את החולאים שהוצאו בתוך המערכת לא אנחנו המצאנו אותם לנהל מערכת מים וביוב כמו שאמר פה חברי הממונה על התאגידים זה נושא מאד מורכב ומקצועי צריך סבלנות.
יואל חסון: יש לי שאלה אליך, כשאתה מסיים את השנה כמה הרווח
אילן שמרת: אז קודם כל תאגיד באר שבע התחיל מכך שהוא הפסיד בשנתיים וחצי 54 מיליון שקל.
יואל חסון: אבל עובדה שעכשיו הוא הרוויח.
אילן שמרת: השנה הוא הרוויח הוא צריך לכסות קודם כל את החובות.
יואל חסון: כמה הוא הרוויח?
אילן שמרת: השנה הרווחנו 15 מיליון שקל בגלל שהצלחנו להוריד את הפחת ואת כל הכסף אנחנו מחזירים לתשתיות כיוון שאי אפשר לשכוח שלפני שלוש שנים בשנת 2007-2008 ומחצית 2009 בבאר שבע היו שמונה פיצוצים ביום בצינורות -
יוסי נשרי: אדוני היו"ר, זה כי הוא לא נותן למסכנים הנחות שהוא צריך לתת הוא חכם על החלשים.
אילן שמרת: בבאר שבע יש 105 קילומטר צינורות אסבסט והאלו גמרו את השרות שלהם לפני 30 שנה והם עדיין משרתים בבאר שבע.
יואל חסון: תודה רבה אני הבנתי , בבקשה יובל ארבל.
יובל ארבל: שתי מילים , תודה רבה.
יובל ארבל: אפשר לחשוב מה אני עושה פה בדיון כזה על תאגידים ומועצות וקודם כל להגיד אני מייצג את הארגון שלנו וגם ארגוני סביבה אחרים שבמסמך משותף שחיברנו לפני שנה בדקנו את הנושא הזה וראינו שבאמת רפורמת התאגידים דבר חיוני ונחוץ ודיברו פה גם על פחת מים צריך לזכור גם את פחת הביוב, פחת הביוב זה סכנה זה לא רק אובדן של משאב אלא זיהום של מקורות המים שלנו זה פצצת זמן מחלחלת מעל אקוויפרי ההר מעל מעיינות הגליל וסיפורים ששמענו פה על תשתיות של ביוב בכפרים בגליל או בכרמל וגם של עיריות ולא רק ישובים חלשים שלא טיפלו בביוב שלהם שראש עירייה אומר שהוא מטפל רק כאשר מתפוצץ קו ביוב רק אז הוא מטפל בו זה הנזק שבמשך עשרות שנים - לכן חשוב מצד אחד לא להחזיר את התאגידים לשליטה של העיריות ואני אסביר במילה אחת למה.
יובל ארבל: ראש עיר הכוח ראיה שלו לבחירות הקרובות וזה חשוב הוא צריך לדאוג לגינון צריך לדאוג לחינוך לדברים שאנשים רואים ועל סמך זה להשקיע.
יוסי נשרי: אדוני היו"ר, זה דברי בלע, מה שהוא אומר.
יובל ארבל: אבל היו גם ראשי עיר שצריכים להשקיע גם לטווח של יותר שנים אבל המציאות הוכיחה שרוב ראשי הערים לא חשבו לטווח ארוך מצד שני אני רק רוצה להזכיר פה שרפורמה לא הושלמה לא לפי החלטות הממשלה הוקמו יותר מחמישים למרות שהחלטת הממשלה אמרה עד 30 וכל תאגיד יהיה למאתיים אלף תושבים וצריך להשלים את הרפורמה הזו וצריך גם לתקן את החוק ולמנוע הפרטה.
יואל חסון: אתה אזרח , אני מבין שיש פה שני אזרחים שאני רוצה לשמוע אותם בקצרה ואנחנו מסכמים את הדיון.
יוסי אביבי: אני אזרח, אני גר במודיעין, השתתפתי בתחקיר של כלבוטק בתור אזרח, הכשרתי מהנדס מחשבים, לא קשור לפוליטיקה ולא למים אני מדבר לכולם.
יוסי אביבי: פעם ראשונה אני בכנסת ועכשיו אני מבין למה זה גם יהיה פעם אחרונה.
יוסי אביבי: .
יואל חסון: אתה לא צריך להתייחס בצורה כזו וזה גם לא משפט ראוי... הלאה.
יוסי אביבי: אני אספר שני מקרים שהם סיפורים קטנים אחר כך תחליטו מה שתחליטו כי זו הוועדה.
יוסי אביבי: מקרה אחד הבלוק שלנו היה משורשר לבניין של אחרי זה, זה הופיע בתחקיר של כלבוטק משך 11 חודשים רצתי אחרי תאגידי המים להוכיח להם שיש טעות בתשתית התת קרקעית הצלחתי להשיג את השרטוטים מהעירייה.
ישראל עינב: מתי בנו את הבניין?
יואל חסון: אני מבקש לא לענות, מי שיפריע פעם הבאה הוא יוצא החוצה, אני מודיע לכם.
יוסי אביבי: הבניין שלנו הוא בניין חדש שאנחנו נכנסנו לתוך הבניין היה כבר חשבונות של תאגיד מי מודיעין.
יוסי אביבי: מצאתי שיש תשתית תת קרקעית שגויה בין השרטוטים שיש לתאגיד המים לבין מה שיש בפועל ולכן קיבלנו 900 קוב צריכה ציבורית כל חודש.
יוסי אביבי: העניין הוא הצלחנו להוכיח את זה כבר ע"י זה שהצלחנו להשיג את התשריט הסניטרי התת קרקעי מהעירייה התאגיד אומר מה שאצלי זה מה שקובע עם העירייה אנו לא מדברים.
יוסי אביבי: היה יו-יו בין שניהם בסופו של דבר אנחנו הזמנו את מהנדס של תאגיד המים ובהחלטת ועד של הבניין אנו אמרנו אנו מתנתקים מהמים של המדינה אנחנו מתקלחים עם מי עדן ומתרחצים עם מי עדן לא רוצים מים מהמדינה.
יוסי אביבי: סגר את השיבר ואז הרחוב השני התחיל לצעוק אין לנו מים ואז בסופו של דבר הוא חתם לי שהמים באמת מחוברים וזיכו אותנו שנה אחורה.
יוסי אביבי: זה סיפור אחד.
יוסי אביבי: סיפור שני היה בור ביוב עיגול פתוח ברחוב.
יוסי אביבי: אנו מתקשרים 106 המוקדנית אומרת לנו מה אתם רואים בבור אנחנו אומרים לה צינור כחול אז היא אומרת אוקי זה לא אנחנו תתקשרו לתאגיד.
יוסי אביבי: כי זה בור אחר.
יוסי אביבי: הילד שייפול לשם אני לא חושב שהוא ישאל מי נפל לפה התאגיד או העירייה אני בא בתור אזרח לפה, יש פה אני רואה שיש פה ראשי עיריות ותאגידים ואינטרסים ואני לא מצליח להיכנס מי נגד מי פה אפילו אבל לא יכול להיות שאני כשרות לאזרח צריך לזכור ש100 זה משטרה, 101 זה אמבולנס, 102 זה זה 106 זה עירייה 100 כוכבית זה רשות המים, זה מודיעין ואם אני בעיר אחרת, אז זו כוכבית אחרת ו 108 ו 110 האזרח הפשוט צריך מחלקת שרות אחת מאוחדת, אם זה יהיה בעירייה או בתאגיד, או 111 , אנחנו כאזרחים אוכלים אותה, לא מקבלים שרות לא מתאגיד ולא מעירייה ובאמת כאזרח לא אכפת לי מי שייתן לי את השרות.
יואל חסון: תודה לך ואני מחזק אותך על האזרחות הטובה, היוזמה היצירתית שעשית חשפה את האמת.
יואל חסון: יש פה גם את הראל לוי , אתה?
הראל לוי: אני מחיפה.
הראל לוי: בהמשך לדבריו פעם גרתי בקנדה ושם הכול תחת הכובע של העירי החשמל מים ניקיון ביוב העירייה עושה הכול אבל אנחנו רחוקים מזה ולענייננו אתה בתחילת דבריך, אדוני היו"ר, אמרת שתי מילים השרות לאזרח כולכם כאן דיברתם גבוהה גבוהה יש כאן רק בחור אחד ואני אתם גם אזרחים אבל אנחנו היחידים כאן שמדבירם תחת הכובע של אזרח רובכם בחיים שלכם אני בטוח לא פניתם למחלקת הגבייה בעירייה אתם יודעים מזה?
הראל לוי: ואני לא יודע איך זה בערים אחרות בעריית חיפה, הגבייה של עיריית חיפה עושה את הגבייה עבור התאגיד מי משלם כמה רציתי לדעת אין לי מושג.
הראל לוי: אם משלמים לפי תעריף קוב לפי סנטימטר מעוקב איך התאגיד משלם לעיריית חיפה עבור הגבייה שהיא עושה אני לא יודע אני לא יודע איך זה בערים אחרות אבל מעניין חויבנו ב 612 קוב צריכה משותפת, אין לנו בריכה, אין לנו גינה ויש לנו גינה, אבל לא משקיעים בה ויש לה שעון נפרד כך ואף אחד גם לא גנב.
הראל לוי: עכשיו 612 קוב זו הייתה עליית מדרגה חריגה מאד כל הזמן הייתה צריכה משותפת של 2-5 קוב גג ואני הייתי במו"מ עם מנהל המחלקה לצרכנות ומדי מים במי כרמל בשנה וחצי האחרונות רצתי אחריו לפני שנה תרכיב לי שסתום על חוזר ביקשתי וביקשתי הוא היה אצלנו וכל מה שהוא הסכים לפני כשנה להחליף את כל מדי המים של הצרכנים שלנו הפרטיים.
הראל לוי: פתאום בא בין אוגוסט לנובמבר אשתקד הצריכה הגבוהה של 12 קוב אני מתכון לעצמי לכלל הבניין פניתי למנהל מחלקת הצרכנות יש הפניה בטלפון שלו לפנות למחלקת הגביה בעירייה אמרתי מה הקשר?
הראל לוי: ככה זה.
הראל לוי: טוב פניתי למחלקת הגבייה בעירייה ענתה לי בחורה את מתעסקת עם המים?
הראל לוי: אמרה כן , כך וכך הבעיה , היא התחילה לגמגם אמרתי לה אני כבר בדקה הראשונה עם מי יש לי עסק אמרתי לה את יכולה לענות לי על שאלה, אמרה לי מה אתה רוצה?
הראל לוי: שאלתי אותה מה אחוז הלחות במים ?
הראל לוי: אז היה שקט של שניה אמרה לי חכה אני הולכת לשאול ידעתי עם מי יש לי עסק ניתקתי.
הראל לוי: למי צלצלתי?
הראל לוי: מה הקשר לעירייה ולתאגיד?
חנה פרנקל: יש קשר, היא נותנת שרות.
הראל לוי: תן לי בבקשה, התקשרתי למנכ"ל התאגיד מר נור אלדן כבודו יושב כאן אני שמח שהוא כאן יש לו אחלה פילטר אתי הפקידה שלך אי אפשר לעבור אליו.
הראל לוי: אני אזרח קצת מפולפל הצלחתי היא קבעה לי איתו פגישה הגעתי אליו ואמרתי לו מזה החיוב הזה לפני זה הסכים מנהל המחלקה לצרכנות להחליף את שעון המים ולקחת אותו לבדיקה.
הראל לוי: חזר מבדיקה שהוא בסדר שעון המים הראשי שהראה את ההפרשים.
הראל לוי: מר נור אלדן בפתיחת הפגישה הוא אומר לי השעון תקין אני לא יכול לזכות אותך, מזה התחילה הישיבה עם מי תדבר?
הראל לוי: אמרתי לו אני מבקש שני דברים ממך.
הראל לוי: שתרכיב לי שסתום על חוזר שאני רץ אחריו שנה ותשלח אלי את המהנדס הצנרת שלך שיבדוק את הצנרת שלנו .
הראל לוי: שלח.
הראל לוי: בא אלי המהנדס של התאגיד הבחור הזה מכיר הוא אמר לי אני עשרים שנה אני מכיר את צנרת חיפה על כף היד שלי אני יודע איפה כל צינור עובר בכביש בא לי לגינה איפה שהצנרת הגדולה בדק הוא אומר לי תשמע אין כאן שום נזילה אמרתי לו תגיד את זה לבוס שלך אמר שישלח מייל אמרתי לו תשלח גם לי את המייל בבקשה.
הראל לוי: מה הוא כתב לו?
הראל לוי: לבקשת
הראל לוי: כם נפגשתי עם מר הראל לוי במקום ליד חיבור מד המים להלן הממצאים: חיבור המים עד מד המים הכללי חדש ובמצב מצוין קטע הצינור אחרי מד המים הכללי אשר נמצא בעומק מאד רדוד כעשרה סנטימטר בעומק שמונה מטר אין עליו שום נזילה אחרי הקטע הזה הצינור תלוי על הקיר במצב גלוי ולא רואים שום פיצוץ.
הראל לוי: אחרי המכתב הזה הדרישה שלי הייתה לזכות אותנו כי אין נזילה אין כלום לאן הלכו המים?
הראל לוי: אם הייתה נזילה שם הייתה שם ביצה זו כמות עצומה 612.
הראל לוי: שלחו לי מכתב חודש אחרי הביקור שלו וכאן כתוב ככה בזו הלשון: פניית
הראל לוי: כם בנושא ברור צריכה משותפת חריגה בהמשך לפניית
הראל לוי: כם בעניין צריכה חריגה ולאחר סדרה של בדיקות הנדסיות לא נמצא לצריכה החריגה הסבר הנדסי שתלוי במערכת המדידה ובשליטת תאגיד מי כרמל.
הראל לוי: על אף זאת ולפנים משורת הדין הוחלט לתת זיכוי לחודשים 8-11 במתכונת זיכוי נזילה סמויה.
הראל לוי: אז תחרטו בראש : נזילה סמויה.
הראל לוי: שווי הזיכוי הנ"ל יקוזזו מחשבונות המים הבאים של כל דיירי הבניין.
הראל לוי: מה קרה בפועל?
הראל לוי: זוכינו ב -כשישים אחוז מהחיוב.
הראל לוי: למה?
הראל לוי: יש שתי גרסאות לתשובה למה שאותם אנשים נתנו לי, הראשונה והיא מאתמול במעלית הייתי שם בבניין פגשתי את מר אליאס מנהל המחלקה לצרכנות ולמדי מים המנהל שלך בחור זהב אין לי שום טענה אליו והוא אומר לי ככה: יש הנחיות כלל ארציות של רשות המים שאומרות כשיש טעות אפשר לעשות הנחה במחיר המים אך לא לבטל את החיוב.
הראל לוי: אני לא עו"ד אין לי מושג מזה אתם פה,
יואל חסון: יש הנחיה כזו של רשות המים?
הראל לוי: זה מה שאמרו לי.
חנה פרנקל: הכללים היום נותנים פתרון אך ורק במקרה של דליפה זה כמו שאמר השר אנו עובדים עכשיו על מצב שאם יש חשבונות מנופחים ועשו בדיקה ואין שום הסבר אנחנו רוצים לבדוק אפשרות לעשות זיכוי מלא.
יואל חסון: איך מלכתחילה חשבתם שלא יהיה זיכוי מלא?
יואל חסון: זה בחקיקת היסוד של הכנסת?
חנה פרנקל: זה לא חוק ולא הנחיות זה כללי תעריפים כללים של מועצת הרשות קבעה אבל אני רוצה להזכיר שלפני הרשות היו תקנות תעריפים וגם הם נתנו הנחה
יואל חסון: אבל אנחנו לא מדברים על זה , מה אנחנו בשיעור היסטוריה עכשיו?
יואל חסון: אני שואל עכשיו זה במועצת הרשות כללים שאתם קבעתם.
שמואל גולן: לא, היא מציינת זה היה לפני שהרשות קמה אם היה דלף
יואל חסון: אבל הם אומרים לך שהם אמצו את זה כרגע, הראל אני חייב שתסיים.
הראל לוי: אוקי אני רוצה את הגרסה השנייה לטענה למה לא שילמו את הכול.
הראל לוי: רק לסיים את הגרסה הזו הוא אומר לי שילמנו על המים האלה.
הראל לוי: מה אני אשם?
הראל לוי: על איזה מים שילמתם?